gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4313, del 13-08-2002 (2002/7592)

Notificació les resolucions dels expedients sancionadors 46-788/99, a Transportes Hermanos Broseta La Porta, SL, i altres.
--------------------------------------------------------------------------------------------------------------------------

### Dades del document

Número de DOGV
:   4313

Data del DOGV
:   13-08-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/7592


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació les resolucions dels expedients sancionadors 46-788/99, a Transportes Hermanos Broseta La Porta, SL, i altres. [2002/X7592]
  
Per la present es notifica a les empreses que a continuació es detallen a les quals la Inspecció Provincial de Treball practicà actes d'infracció que donaren lloc a expedient de sanció i les resolucions de les quals no es van poder notificar per haver desaparegut, trasllat a un altre domicili o altres causes anàlogues, d'acord amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A les empreses detallades se'ls fa saber que en el termini d'un mes, a partir de la publicació del present edicte, podran formular recurs d'alçada davant el conseller d'Economia, Hisenda i Ocupació, d'acord amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de modificació de la dita llei, i a aquests efectes podran examinar en el termini indicat l'expedient que es troba en aquesta Direcció General.
Diari Oficial de la Generalitat Valenciana


Sumari del DOGV 4402, del 19-12-2002 (2002/14257)

Correcció d'errades de l'anunci d'adjudicació del concurs públic número 4/2003 servici de bugaderia, higienització i desinfecció de la roba de l'Hospital Vega Baja d'Orihuela.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   4402

Data del DOGV
:   19-12-2002

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2002/14775


Data del document
:   13-12-2002

Organisme emissor
:   Conselleria de Sanitat

Tipus de document
:   Correcció d'errades

Correcció d'errades

 Descriptors 

:   * Orihuela
    * contracte de serveis
    * adjudicació de contracte administratiu
    * bugaderia

Correcció d'errades de l'anunci d'adjudicació del concurs públic número 4/2003 servici de bugaderia, higienització i desinfecció de la roba de l'Hospital Vega Baja d'Orihuela. [2002/M14038]
  
S'ha advertit una errada en la publicació de l'anunci d'adjudicació del concurs públic número 4/2003 servici de bugaderia, higienització i desinfecció de la roba de l'Hospital Vega Baja d'Orihuela, publicat en el Diari Oficial de la Generalitat Valenciana número 4.398, pàgina 32130, de 13 de desembre de 2002.
  
D'acord amb l'article 105, punt 2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal rectificar l'errada següent:
  
En la pàgina 32216, punt 5 d), on diu:
  
«Import d'adjudicació: tres-cents setanta-vuit mil euros (378.000 euros).»;
  
Hi ha de dir:
  
«Import d'adjudicació: tres-cents vuitanta-dos mil cinc-cents euros (382.500 euros).»
  
Esta correcció únicament modifica este punt.
Diari Oficial de la Generalitat Valenciana


Sumari del DOGV 4343, del 25-09-2002 (2002/9894)

RESOLUCIÓ de 2 de setembre de 2002, de l'Institut Valencià de Finances, per la qual s'adjudiquen i s'acorda l'emissió amb data 4 de setembre de 2002, de pagarés de la Generalitat Valenciana corresponents a la subhasta número 477 (tram minorista).
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4343

Data del DOGV
:   25-09-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/9894


Data del document
:   02-09-2002

Organisme emissor
:   Institut Valencià de Finances

Tipus de document
:   Resolució

Descriptors 

:   * hisenda regional
    * deute públic
    * títol de crèdit

RESOLUCIÓ de 2 de setembre de 2002, de l'Institut Valencià de Finances, per la qual s'adjudiquen i s'acorda l'emissió amb data 4 de setembre de 2002, de pagarés de la Generalitat Valenciana corresponents a la subhasta número 477 (tram minorista). [2002/A9894]
  
El Conveni de Col·laboració del programa d'emissió de pagarés de la Generalitat Valenciana regula i especifica les característiques de les emissions de pagarés que realitza la Generalitat Valenciana.
  
Les lleis anuals de pressuposts estableixen els límits per al deute de la Generalitat Valenciana i per al deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Orde de 23 de setembre de 1998, de la Conselleria d'Economia, Hisenda i Administració Pública, atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
L'Orde de 17 de febrer de 1995, de la Conselleria d'Economia i Hisenda, regula el procediment de subscripció pública de deute de la Generalitat Valenciana en el tram per al minorista i la Resolució de 29 de desembre de 1998, del director general de l'Institut Valencià de Finances, estableix els imports mínims de subscripció i altres característiques dels valors de deute públic de la Generalitat Valenciana.
  
Convocada la subhasta número 477 de pagarés de la Generalitat Valenciana el passat dia 21 d'agost de 2002, d'acord amb la normativa vigent i a fi d'iniciar la seua cotització en la Borsa de Valors de València, resolc:
  
Primer
  
Adjudicar els imports per terminis al tram minorista segons l'annex de la present resolució.
  
Segon
  
Els tipus d'interés anuals per als diferents terminis són els que figuren en l'annex esmentat.
  
Tercer
  
La quantitat que ha d'ingressar el tram minorista, així com els interessos corresponents s'especifiquen en l'annex esmentat
  
Quart
  
Acordar l'emissió de pagarés de la Generalitat Valenciana amb data 4 de setembre de 2002, corresponent al tram minorista, sota la representació d'anotacions en compte pels terminis i els imports adjudicats indicats en l'annex esmentat.
Diari Oficial de la Generalitat Valenciana


Sumari del DOGV 4323, del 28-08-2002 (2002/9026)

Informació pública de la concessió directa d'explotació número 2831, nom Ampliación a Frontó, Secció C.
-------------------------------------------------------------------------------------------------------

### Dades del document

Número de DOGV
:   4323

Data del DOGV
:   28-08-2002

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   2002/9026


Organisme emissor
:   Conselleria d'Indústria, Comerç i Energia

Tipus de document
:   Anunci

Informació pública de la concessió directa d'explotació número 2831, nom Ampliación a Frontó, Secció C. [2002/9026]
  
D'acord amb el que disposa l'article 85 del Reglament General per al Règim de la Mineria de 25.08.78 (BOE núm. 295, d'11.12.78), se sotmet a informació pública, la sol·licitud de Concessió Directa d'Explotació següent:
  
Número: 2831
  
Nom: Ampliación a Frontó.
  
Mineral: Secció C)
  
Quadrícules: 3.
  
Termes municipals: Alcora i San Juan de Moró.
  
Interessat: Aridos Monfort, SA.
  
Admissió definitiva: 30.07.2002.
  
Designació:
  
 Longitud Latitud
  
P.P. 0º 09'00- W 40º 04'40- N
  
1. 0º 08'40- W 40º 04'40- N
  
2. 0º 08'40- W 40º 05'20- N
  
3. 0º 09'20- W 40º 05'20- N
  
4. 0º 09'20- W 40º 05'00- N
  
5. 0º 09'00- W 40º 05'00- N
  
Les persones que tinguen la condició d'interessades, es poden presentar en l'expedient i formular les seues oposicions per escrit duplicat, en el termini de quinze dies a partir de la publicació d'este anunci en el Diari Oficial de la Generalitat Valenciana, davant el Servici Territorial d'Indústria i Energia, Unitat d'Energia i Mines, c/ Cavallers, 8 de Castelló.
Diari Oficial de la Generalitat Valenciana


Sumari del DOGV 4192, del 18-02-2002 (2002/1117)

Informació pública de la pèrdua de l'original de la carta de pagament número 3958O389794RH, a nom de Penya Motorista L'Alcora.
------------------------------------------------------------------------------------------------------------------------------

### Dades del document

Número de DOGV
:   4192

Data del DOGV
:   18-02-2002

Secció del DOGV
:   V. ALTRES ANUNCIS - D) ALTRES QÜESTIONS I INCIDÈNCIES DE LA CONTRACTACIÓ ADMINISTRATIVA

Número del document
:   2002/1117


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública de la pèrdua de l'original de la carta de pagament número 5932F340113LW, a nom de Penya Motorista L'Alcora. [2002/F1117]
  
S'ha perdut l'original de la carta de pagament número 9670W958348QI, corresponent a la fiança de 46.375 pessetes, expedida per la Tresoreria dels Serveis Territorials de la Conselleria d'Economia, Hisenda i Ocupació de Castelló el dia 11 d'abril de 1997, a nom d'Iberdrola, SA, i constituïda a favor de la Conselleria d'Ocupació, Indústria i Comerç, relativa a línia aèria MT des de ST Rambleta a polígon de la Vall d'Uixó. Castelló. Titular de la finca: Andrés Alós Serrate.
  
En compliment del que estableix l'apartat tercer de l'Ordre de 14 de febrer de 1986, de la Conselleria d'Economia i Hisenda, per la qual es regula el procediment de constitució i devolució de fiances, resolc:
  
Fer pública la pèrdua de la carta de pagament original indicada i prevenir la persona en poder de la qual es troba que la presente en la Tresoreria de la Direcció Territorial d'Economia i Hisenda. La fiança es tornarà al seu titular si, una vegada transcorreguts dos mesos des de la publicació de la pèrdua en el Diari Oficial de la Generalitat Valenciana, no s'hi produeix cap reclamació.
Diari Oficial de la Generalitat Valenciana


Sumari del DOGV 4255, del 23-05-2002 (2002/5429)

Concurs número 1/2002. Servici de neteja de centres docents.
------------------------------------------------------------

### Dades del document

Número de DOGV
:   4255

Data del DOGV
:   23-05-2002

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2002/5429


Data del document
:   09-05-2002

Organisme emissor
:   Conselleria de Cultura i Educació

Tipus de document
:   Concurs

Anàlisi jurídica

 Descriptors 

:   * contracte de serveis

Concurs número 1/2002. Servici de neteja de centres docents. [2002/X5429]
  
1. Entitat adjudicadora: Conselleria de Cultura i Educació
  
Dependència que tramita: Direcció General de Centres Docents. Expedient: 1/2002.
  
2. Objecte del contracte: servici de neteja de centres docents (CPV 74760000-4), agrupats en 2 lots. Lloc d'execució: a cada un dels centres docents. Termini d'execució: de l'1 de setembre de 2002 al 31 d'agost de 2003.
  
3. Tramitació: ordinària. Procediment: obert. Forma: concurs.
  
4. Pressupost total de licitació: 175.478,60 euros.
  
5. Garantia provisional: no s'exigix.
  
6. Obtenció de documentació: Conselleria de Cultura i Educació, Direcció General de Centres Docents (escala 3, 2on. pis, porta C, despatx de contractació), avinguda de Campanar núm. 32, València 46145.
  
Informació: telèfon 27 090 59 78.
  
7. Requisits específics del contractista: No es requerix classificació per a licitar a un sol lot; cas de licitar als dos lots, cal estar classificat en el grup U, subgrup 1, categoria b, equivalent al grup III, subgrup 6, categoria b, mentre en mantinga la vigència.
  
8. Presentació d'ofertes: en un termini que conclourà el dia 14 de juny de 2002. Documentació que cal presentar: l'exigida en el plec de clàusules administratives particulars. Lloc de presentació: el Registre de la referida Conselleria de Cultura i Educació. Termini durant el qual el licitador estarà obligat a mantenir la seua oferta: 3 mesos des de l'obertura de les proposicions.
  
9. Obertura de les ofertes: a la Sala d'Actes de l'esmentada Conselleria de Cultura i Educació, a les 12.00 hores del dia 4 de juliol de 2002.
  
10. Despeses dels anuncis: seran a càrrec de l'adjudicatari o adjudicataris.
Diari Oficial de la Generalitat Valenciana


Sumari del DOGV 4243, del 07-05-2002 (2002/4194)

Informació pública de l'expedició de duplicat de títol acadèmic a Jorge Bertomeu Escrivá.
-----------------------------------------------------------------------------------------

### Dades del document

Número de DOGV
:   4243

Data del DOGV
:   07-05-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/4194


Organisme emissor
:   Conselleria de Cultura i Educació

Tipus de document
:   Anunci

Informació pública de l'expedició de duplicat de títol acadèmic a Jorge Bertomeu Escrivá. [2002/4194]
  
En/Na Jorge Bertomeu Escrivá ha sol·licitat, per pèrdua de l'original, l'expedició de duplicat de títol de Graduat Escolar, les dades del qual s'indiquen a continuació.
  
Titular del document: Jorge Bertomeu Escrivá, nascut el 22.01.1967 a Cullera, província de València, amb DNI núm. 09051214N.
  
Tipus de document: Graduat Escolar, expedit pel Ministeri d'Educació i Ciència el dia 14.10.1966, i registrat en el llibre 5, foli 32, número 7391444202.
  
Centre docent que lliurà l'original: IES Llopis Marí de Cullera (València).
  
La qual cosa es fa pública en compliment de l'Ordre de 24 d'agost de 1988, del Ministeri d'Educació i Ciència, perquè els possibles interessats puguen presentar les reclamacions oportunes, davant la directora de la Direcció Territorial de Cultura i Educació de València, carrer de Gregorio Gea, 14 en el termini de 30 dies comptats des de la publicació d'aquest anunci.
Diari Oficial de la Generalitat Valenciana


Sumari del DOGV 4332, del 10-09-2002 (2002/9560)

Informació pública del projecte de pavimentació de camins rurals a la partida del Moralet.
------------------------------------------------------------------------------------------

### Dades del document

Número de DOGV
:   4332

Data del DOGV
:   10-09-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9560


Organisme emissor
:   Ajuntament d'Alacant

Tipus de document
:   Anunci

Informació pública del projecte de pavimentació de camins rurals a la partida del Moralet. [2002/M9560]
  
L'Alcaldia Presidència i, en el seu nom, el regidor delegat d'Urbanisme, amb data 12 de juliol de 2002, ha dictat la següent resolució.
  
Sotmetre a informació pública, per un termini de 20 dies comptats des de la publicació d'este edicte en el Diari Oficial de la Generalitat Valenciana, el projecte de pavimentació de camins rurals a la partida del Moralet, redactat pel Departament Tècnic d'Obres i Projectes, que afecta els següents camins:
  
- Avinguda de les Illes (tram camí de l'Ermita-via de servici autovia central).
  
- Carrer de Titania (tram glorieta d'accés autovia central-carrer de Miranda).
  
- Carrer de Miranda (tram carrer de Titania-avinguda de l'Astronomia).
  
- Avinguda de les Aus Aquàtiques (tram carrer de la Grua-carrer de la Garsa).
  
- Camí Canyada-Alcoi (tram carretera d'Agost-camí de l'Ermita del Moralet).
  
Cosa que es publica perquè en prengueu coneixement, i es fa saber que l'expedient podrà ser examinat en l'Oficina d'Informació Urbanística (carrer de Sant Nicolau, 2), i que durant el termini indicat podran presentar-se al·legacions; tot això de conformitat amb el que disposen els articles 45.2.B) i 46.3 de la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4261, del 31-05-2002 (2002/5784)

RESOLUCIÓ de 21 de maig de 2002, del conseller d'Economia, Hisenda i Ocupació, per la qual es proveïx la vacant anunciada per la Convocatòria 58/01, de 10 de desembre de 2001 (DOGV núm. 4.153, de 21 de desembre de 2001).
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4261

Data del DOGV
:   31-05-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/5784


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 21 de maig de 2002, del conseller d'Economia, Hisenda i Ocupació, per la qual es proveïx la vacant anunciada per la Convocatòria 58/01, de 10 de desembre de 2001 (DOGV núm. 4.153, de 21 de desembre de 2001). [2002/X5784]
  
Vista la proposta formulada per la comissió avaluadora corresponent a la convocatòria 58/01, de 21 de desembre de 2001 (DOGV núm. 4.153 de 10 de desembre de 2001), per a la provisió, pel procediment de lliure designació, del lloc de treball núm. 19833, interventor delegat adjunt en la Conselleria d'Economia, Hisenda i Ocupació.
  
D'acord amb el que disposa l'article 20 del Decret Legislatiu de 24 d'octubre de 1995, pel qual s'aprova el text refós de la Llei de la Funció Pública Valenciana, així com els articles 27 i 28 del Decret 33/99, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i carrera administrativa del personal comprés dins de l'àmbit d'aplicació de la Llei de Funció Pública Valenciana, resolc:
  
Nomenar la senyora Patricia Gomis Monzó, funcionària de carrera del grup A, amb NRP 74127281U6, com a interventora delegada adjunta, lloc de treball 19510, grup A, complement de destinació nivell 26 i complement específic E050.
  
Cessament i presa de possessió.
  
El cessament en l'actual lloc de treball es produirà d'ofici l'últim dia del mes en què es publique la present resolució.
  
La presa de possessió en la nova destinació es produirà el primer dia hàbil següent al dia del cessament.
  
Contra la present resolució, que posa fi a la via administrativa, es podrà interposar recurs contenciós administratiu, davant el Jutjat Contenciós Administratiu corresponent, en el termini de dos mesos comptats des del sendemà de la notificació, d'acord amb el que disposen els articles 8.2, 46 i concordants de la Llei 29/1998, de 13 de juliol, reguladora de la Jurisdicció Contenciosa Administrativa.
  
València, 21 de maig de 2002.- El conseller: Vicente Rambla Momplet.
Diari Oficial de la Generalitat Valenciana


Sumari del DOGV 4315, del 16-08-2002 (2002/9094)

Informació pública de la suspensió de l'atorgament de llicències d'edificació i ús en l'àmbit de les parcel·les cadastrals 7169504, 7169505 i 7169506 i la parcel·la de rústica 363 del polígon 7-8.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4315

Data del DOGV
:   16-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9094


Organisme emissor
:   Ajuntament d'Almàssera

Tipus de document
:   Anunci

Informació pública de la suspensió de l'atorgament de llicències d'edificació i ús en l'àmbit de les parcel·les cadastrals 7169504, 7169505 i 7169506 i la parcel·la de rústica 363 del polígon 7-8. [2002/F9094]
  
Per mitjà de la Resolució de l'Alcaldia número 258/2002, de 8 d'agost de 2002, es va adoptar l'acord següent:
  
1. Suspendre l'atorgament de llicències d'edificació i ús en l'àmbit de les parcel·les cadastrals 7169504, 7169505 i 7169506, i la parcel·la de rústica 363 del polígon 7-8, segons que es reflectix en el plànol adjunt, a fi de facilitar l'estudi per a donar al límit del sòl urbà una coherència urbanística d'acord amb la seua ubicació i en el marc del pla de reforma interior previst que redactaran els servicis tècnics municipals.
  
2. Conforme al que es preveu en l'article 152 del Reglament de Planejament de la Comunitat Valenciana, la suspensió durarà com a màxim un any, tret que en el dit període es convoque la informació pública de la nova ordenació, cas en què es mantindrà a la zona afectada fins un màxim de dos anys.
  
3. Publicar este acord en el Diari Oficial de la Generalitat Valenciana i als propietaris directament afectats, amb indicació dels recursos que pertoquen.
  
Contra l'acord anteriorment transcrit, les persones i entitats que pogueren tindre algun interés en l'assumpte, podran interposar:
  
a) Amb caràcter potestatiu, un recurs de reposició davant de l'alcalde d'este ajuntament, en el termini d'un mes, comptat a partir del dia següent al de la data de publicació d'este edicte en el Diari Oficial de la Generalitat Valenciana.
  
b) Directament un recurs contenciós administratiu davant de la sala d'este mateix orde jurisdiccional del Tribunal Superior de Justícia de la Comunitat Valenciana en el termini de dos mesos, comptats a partir del dia següent al de la data de publicació del present edicte en el Diari Oficial de la Generalitat Valenciana.
  
Tot això sense perjuí que puguen interposar qualsevol altre recurs administratiu o jurisdiccional que estimen que els assistisca.
Diari Oficial de la Generalitat Valenciana


Sumari del DOGV 4396, del 11-12-2002 (2002/13824)

Informació pública de les modificacions puntuals números 3, 4 i 5 al Pla General d'Ordenació Urbana de la Vilavella.
--------------------------------------------------------------------------------------------------------------------

### Dades del document

Número de DOGV
:   4396

Data del DOGV
:   11-12-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/13664


Organisme emissor
:   Ajuntament de la Vilavella

Tipus de document
:   Anunci

Informació pública de les modificacions puntuals números 3, 4 i 5 al Pla General d'Ordenació Urbana de la Vilavella. [2002/M13496]
  
L'Ajuntament, en sessió plenària celebrada el dia 25 de novembre de 2002, va adoptar l'acord de sotmetre a informació pública les modificacions puntuals números 3, 4 i 5 al Pla General d'Ordenació Urbana de la Vilavella (Castelló), per un període mínim d'un mes, anunciat en el Diari Oficial de la Generalitat Valenciana i en un periòdic comercial d'àmplia difusió provincial, comptat a partir del dia següent al de la seua publicació en el DOGV
  
Les referides modificacions puntuals números 3, 4 i 5 podran ser examinades per qualsevol persona física o jurídica interessada, per a formular les al·legacions o observacions que s'estimen pertinents.